Period: Old Babylonian
Genre: Literary
Transliteration:
<SURFACE>
e₂ me ur₄ an-na ki-gal-la gub-ba
me zid ur-saŋ-ŋa₂ barag-ge nun-e mu₂-a
a₂ me₃ {ŋeš}mitum₂ tir ma-ru-da ni₂ gur₃
šeg₁₂ gurun nu-silig-ge temen ud lu-u₁₉-lu-za
en-ul-e ŋar-ra eš-bar me nun-na-kam
...gal kur-ra ab-diri saŋ il₂ nun-e-ne
e₂ mah u₆ e₃-zu ud-gin₇ muš barag-ge
e₂-šu-me-ša₄ mu-zu {d}en-lil₂-le
ni₂ huš ma-ra-ni-ri
nun-zu tumu-e kur-e ur-saŋ-e ni₂ ri zag dab₅-ba
ensi₂ gal {d}en-lil₂-la₂
nir an-ki-da zag šuš₂-a
kišib-ŋal₂ si-ŋar a-a {d}en-lil₂-la₂-ka me nam-gal šu du₇
gaba-ŋal₂ saŋ huš ri palil a-a {d}en-lil₂-la₂
kur gu₂-erim₂-ŋal₂ mu-na-gul-gul-e
saŋ-kal piriŋ kur-gal-e tud-da
e₂-šu-me-ša₄ e₂ {d}nin-urta-ke₄
muš-za e₂ bi₂-in-gub
barag-za dur₂ bi₂-in-ŋar
<RULING>
e₂-ŋa₂-du₆-da...saŋ-ta il₂-la
men an-eden-na ki kug sikil...
e₂ temen-zu dim gal nun...
nin-zu munus dili-e ŋa₂ barag...
<SURFACE>
du₆-saŋ-dili muš-zu...ul am₃-mi...
nun-zu šag₄ nu-dab-e...
dumu nun kur-gal-da gu₂...
{d}šu-zi-an-na dam banda₃...
e₂ du₆-saŋ-dili...
muš-za e₂ bi₂-in...
barag-za dur bi₂-in-ŋar
<RULING>
keš₃(|ŠU₂.HI.AN|){ki} uru₁₆ <unk> <unk> an-ki
ša₃-tur₃ gal-gin₇ ni₂ ri-a
e₂ {d}nin-hur-saŋ-ŋa₂-ka ki-šur₂-a du₃-a
keš₃(|ŠU₂.HI.AN|){ki} aratta{ki} šag₄-zu šag₄ sig bar-zu al-lil₂-la₂
piriŋ gal...eden-na <unk>...eden-na
hur-saŋ gal mu₇-mu₇-ta ri-a
šag₄ an-si-an-na šag₄ iti₆ nu-e₃ {d}nin-tur₅-ra sag₁₂-ga
e₂ keš₃(|ŠU₂.HI.AN|){ki} šeg₁₂-zu du₈-du₈-zu
gi-gun₄-na <unk> za-gin₃ bar-zu du₃-a-za
nun-zu nun šeg₅-šeg₅ egi₂-zid gal an-na
dug₄-ga-ni an dub₂ ka ba-a-ni ud te-eš ta
{d}a-ru-ru nin₉ gal {d}en-lil₂-la₂
e₂ keš₃(|ŠU₂.HI.AN|){ki}
muš-za e₂ bi₂-in-ŋar
barag-za dur₂ bi₂-in-ŋar
<RULING>

Cuneiform:
<SURFACE>
𒂍𒈨𒌴𒀭𒈾𒆠𒃲𒆷𒁺𒁀
𒈨𒍣𒌨𒊕𒂷𒁈𒄀𒉣𒂊𒊬𒀀
𒀉𒀞𒄑𒆪𒅂𒌁𒈠𒊒𒁕𒉎𒅍
𒋞𒄧𒉡𒍂𒄀𒋼𒌓𒇻𒌷𒇻𒍝
𒂗𒌌𒂊𒃻𒊏𒌍𒁇𒈨𒉣𒈾𒄰
...𒃲𒆳𒊏𒀊𒋛𒀀𒊕𒅍𒉣𒂊𒉈
𒂍𒈤𒅆𒂍𒌓𒁺𒍪𒌓𒁶𒈲𒁈𒄀
𒂍𒋗𒈨𒁺𒈬𒍪𒀭𒂗𒆤𒇷
𒉎𒍽𒈠𒊏𒉌𒊑
𒉣𒍪𒅎𒂊𒆳𒂊𒌨𒊕𒂊𒉎𒊑𒍠𒆪𒁀
𒉺𒋼𒋛𒃲𒀭𒂗𒆤𒇲
𒉪𒀭𒆠𒁕𒍠𒋙𒀀
𒈩𒅅𒋛𒃻𒀀𒀀𒀭𒂗𒆤𒇲𒅗𒈨𒉆𒃲𒋗𒌌
𒃮𒅅𒊕𒍽𒊑𒅆𒁺𒀀𒀀𒀭𒂗𒆤𒇲
𒆳𒄘𒉈𒊒𒅅𒈬𒈾𒄢𒄢𒂊
𒊕𒆗𒊊𒆳𒃲𒂊𒌅𒁕
𒂍𒋗𒈨𒁺𒂍𒀭𒎏𒅁𒆤
𒈲𒍝𒂍𒉈𒅔𒁺
𒁈𒍝𒂉𒉈𒅔𒃻
<RULING>
𒂍𒂷𒇯𒁕...𒊕𒋫𒅍𒆷
𒃞𒀭𒂔𒈾𒆠𒆬𒂖...
𒂍𒋼𒍪𒁴𒃲𒉣...
𒎏𒍪𒊩𒀸𒂊𒂷𒁈...
<SURFACE>
𒇯𒊕𒀸𒈲𒍪...𒌌𒀀𒀭𒈪...
𒉣𒍪𒊮𒉡𒁳𒂊...
𒌉𒉣𒆳𒃲𒁕𒄘...
𒀭𒋗𒍣𒀭𒈾𒁮𒌉...
𒂍𒇯𒊕𒀸...
𒈲𒍝𒂍𒉈𒅔...
𒁈𒍝𒄙𒉈𒅔𒃻
<RULING>
𒋙𒄭𒀭𒆠𒂗<unk><unk>𒀭𒆠
𒊮𒉣𒇬𒃲𒁶𒉎𒊑𒀀
𒂍𒀭𒎏𒄯𒊕𒂷𒅗𒆠𒊨𒀀𒆕𒀀
𒋙𒄭𒀭𒆠𒇶𒆠𒊮𒍪𒊮𒋝𒁇𒍪𒀠𒆤𒇲
𒊊𒃲...𒂔𒈾<unk>...𒂔𒈾
𒄯𒊕𒃲𒅲𒅲𒋫𒊑𒀀
𒊮𒀭𒋛𒀭𒈾𒊮𒌓𒀭𒋀𒆠𒉡𒌓𒁺𒀭𒎏𒌅𒊏𒅊𒂵
𒂍𒋙𒄭𒀭𒆠𒋞𒍪𒂃𒂃𒍪
𒄀𒀕𒈾<unk>𒍝𒆳𒁇𒍪𒆕𒀀𒍝
𒉣𒍪𒉣𒍋𒍋𒊩𒂠𒍣𒃲𒀭𒈾
𒅗𒂵𒉌𒀭𒂀𒅗𒁀𒀀𒉌𒌓𒋼𒌍𒋫
𒀭𒀀𒊒𒊒𒎐𒃲𒀭𒂗𒆤𒇲
𒂍𒋙𒄭𒀭𒆠
𒈲𒍝𒂍𒉈𒅔𒃻
𒁈𒍝𒂉𒉈𒅔𒃻
<RULING>